Document ID: 32006R2031

32006R2031
L 414/43
SLUŽBENI LIST EUROPSKE UNIJE
22.12.2006.
UREDBA KOMISIJE (EZ) br. 2031/2006
od 22. prosinca 2006.
o prilagodbi nekoliko uredaba o tržištu šećera zbog pristupanja Bugarske i Rumunjske Europskoj uniji
KOMISIJA EUROPSKIH ZAJEDNICA,
uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3.,
uzimajući u obzir Akt o pristupanju Bugarske i Rumunjske, a posebno njegov članak 56.,
budući da:
(1)
U nekoliko Uredaba Komisije o zajedničkom uređenju tržišta šećera potrebne su određene tehničke izmjene radi provođenja prilagodbi potrebnih zbog pristupanja Bugarske i Rumunjske Europskoj uniji.
(2)
Uredba Komisije (EZ) br. 192/2002 od 31. siječnja 2002. o utvrđivanju detaljnih pravila za izdavanje uvoznih dozvola za šećer i mješavine šećera i kakaa s kumulacijom podrijetla iz država AKP-a/PZP-a ili EZ-a/PZP-a (1), sadrži određene unose na svim jezicima država članica. Potrebno je uključiti unose na bugarskom i rumunjskom jeziku.
(3)
Uredba Komisije (EZ) br. 950/2006 od 28. lipnja 2006. o utvrđivanju detaljnih pravila primjene za uvoz i rafiniranje proizvoda od šećera u okviru određenih carinskih kvota i preferencijalnih dogovora za tržišne godine 2006./2007., 2007./2008. i 2008./2009. (2) sadrži određene unose na svim jezicima država članica. Potrebno je uključiti unose na bugarskom i rumunjskom jeziku.
(4)
Uredba Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim državama u sektoru šećera (3), sadrži određene unose na svim jezicima država članica. Potrebno je uključiti unose na bugarskom i rumunjskom jeziku.
(5)
Stoga je potrebno na odgovarajući način izmijeniti Uredbe (EZ) br. 192/2002, (EZ) br. 950/2006 i (EZ) br. 951/2006,
DONIJELA JE OVU UREDBU:
Članak 1.
Uredba (EZ) br. 192/2002 mijenja se kako slijedi:
1.
U članku 4., točka (c) zamjenjuje se sljedećim:
„(c)
u odjeljku 20 dozvole, jedan od unosa navedenih u Prilogu II.”
2.
Prilog postaje Prilog I.
3.
Tekst u Prilogu ovoj Uredbi dodaje se kao Prilog II.
Članak 2.
Prilog III. Uredbi (EZ) br. 950/2006 zamjenjuje se tekstom u Prilogu II. ovoj Uredbi.
Članak 3.
Uredba (EZ) br. 951/2006 mijenja se kako slijedi:
1.
U članku 6., stavci 2. i 3.zamjenjuju se sljedećim:
„2. Odjeljak 20. zahtjeva za dozvolu i dozvole sadržava jedan od unosa navedenih u dijelu A Priloga.
3. Izvozna dozvola se izdaje za količinu navedenu u odgovarajućoj izjavi o dodjeli ugovora. U odjeljku 22. dozvole navodi se stopa izvozne subvencije, kako je navedena u toj izjavi, izražena u eurima. Sadržava jedan od unosa navedenih u dijelu B Priloga.”
2.
Članak 7. zamjenjuje se sljedećim:
„Članak 7.
Izvozna dozvola za šećer, izoglukozu ili inulin sirup bez subvencije
Ako se šećer, izoglukoza ili inulin sirup u slobodnom prometu na tržištu Zajednice, a koji se ne smatraju „izvan kvote” izvoze bez subvencije, odjeljak 22. zahtjeva za dozvolu i dozvole sadržava jedan od unosa navedenih u dijelu C Priloga, ovisno o dotičnom proizvodu prema slučaju.”
3.
U članku 14. stavku 3., prvi podstavak zamjenjuje se sljedećim:
„Odjeljak 20. zahtjeva za izvoznu dozvolu i izvozne dozvole za bijeli šećer, te zahtjeva za uvoznu dozvolu i uvozne dozvole za sirovi šećer, sadržava jedan od unosa navedenih u dijelu D Priloga.”
4.
Prilog I. se zamjenjuje tekstom u Prilogu III. ovoj Uredbi.
Članak 4.
Ova Uredba stupa na snagu podložno i na dan stupanja na snagu Ugovora o pristupanju Bugarske i Rumunjske.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. prosinca 2006.

Labels: 17
5
3
18
15